AGE esixe a eliminación das concertinas no campamento militar de Parga
Channel: HaiAlternativa
Date: 2014-12-17

O deputado de AGE, Ramón Vázquez, esixiu ao goberno galego que inste ao Ministerio de Defensa a eliminar de xeito inmediato o alame con concertinas que delimita o campamento militar de Parga e que foi instalado sen aviso previo e dun día para outro. Este alame supón un evidente risco para a veciñanza e para os animais da zona. AGE denuncia ademais e pide explicacións ao goberno galego, o forte incremento de manobras e practicas de tiro neste campamento o que vai contra o convenio de cesión no que unicamente se contemplan as instalacións como campamento militar.